b'\n_START_ARTICLE_\nInsolven\xc4\x8dni postopek\n_START_PARAGRAPH_\nInsolven\xc4\x8dni postopki so postopki, ki se vodijo zoper tiste gospodarske in druge subjekte, ki so postali prezadol\xc5\xbeeni ali dalj \xc4\x8dasa pla\xc4\x8dilno nesposobni._NEWLINE_Insolven\xc4\x8dni postopki so bili v slovenskem pravu urejeni predvsem v Zakonu o finan\xc4\x8dnem poslovanju podjetij, v Zakonu o prisilni poravnavi, ste\xc4\x8daju in likvidaciji ter Zakonu o gospodarskih dru\xc5\xbebah. Po novem pa je podro\xc4\x8dje urejeno predvsem z Zakonom o finan\xc4\x8dnem poslovnaju, postopkih zaradi insolventnosti in prisilnem prenehanju (ZFPPIPP). Novi zakon podobno kot primerljiva zakonodaja ureja tudi osebni ste\xc4\x8daj in ste\xc4\x8daj zapu\xc5\xa1\xc4\x8dine._NEWLINE_Dolo\xc4\x8dena vpra\xc5\xa1anja, vezana na insolven\xc4\x8dne postopke, so urejena tudi v Zakonu o delovnih razmerjih, Slovenskih ra\xc4\x8dunovodskih standardih, dav\xc4\x8dnih predpisih in podobno._NEWLINE_Insolve\xc4\x8dni postopki po slovenskem pravu so: ste\xc4\x8dajni postopek, prisilna poravnava in likvidacija._NEWLINE_V primerjalnem pravu vse ve\xc4\x8d dr\xc5\xbeav (npr. Nem\xc4\x8dija, Hrva\xc5\xa1ka, \xc5\xa0panija) pozna samo \xc5\xa1e en insolven\xc4\x8dni postopek, ki se lahko glede na konkretne okoli\xc5\xa1\xc4\x8dine primera kon\xc4\x8da s prodajo in unov\xc4\x8denjem dol\xc5\xbenikovega premo\xc5\xbeenja ter njegovim prenehanjem ali pa z delno ali popolno ohranitvijo podjetja. Po drugi strani pa nekatere dr\xc5\xbeave poznajo tudi ve\xc4\x8d kot tri insolven\xc4\x8dne postopke. Tipi\xc4\x8den primer je angle\xc5\xa1ko pravo, ki pozna vrsto razli\xc4\x8dnih insolven\xc4\x8dnih postopkov.'